હદ તો ત્યારે થઈ જ્યારે ઈન્ડિયા ટાઈમ્સમાં નેહા બોરકર નામક યુવા લેખિકાએ ભારતીય રેસ્ટોરાં બાબતે લખેલા આર્ટીકલમાં તેનો સમાવેશ કરી લીધો, નેહા બોરકરે પણ પોતાના આર્ટીકલમાં તેનો ઉલ્લેખ સુરતની પીકોલો રેસ્ટોરન્ટમાં મળતી થાળી તરીકે જ કર્યો હતો. જો કે આ બાબતે વિનય ખત્રી નામક એક બ્લોગરે આ થાળી ખરેખર શું છે અને તે ક્યાંથી આવી તેના ઈન્ટરનેટ પર ખરા અર્થમાં ખાંખાખોળા કર્યા અને અંતે તેમણે એ શોધી કાઢ્યું કે આ થાળીનો ભોગ તો મુબંઈના જુહુ વિસ્તારમાં આવેલા ઈસ્કોન મંદિરમાં 29 ઓગષ્ટ 2013ના દિવસે ઈસ્કોન મંદિરના સ્થાપક ભક્તિવેદાંત સ્વામી પ્રભુપાદને ધરાવવામાં આવ્યો હતો.